آمریکادا آغ ائو سؤزچوسو سارا سندرز، ایرانلا 2015ده ایمضا‌لانان نوکلئر موقاویله‌نین ان باشدا یانلیش ایفاده و ادعا‌لار اوزرین‌دن ائدیلدیگینی و تهرانین دوروست اولمادیغینی ساووندو.
سندرز، آغ ائودکی گونده‌لیک مطبوعات بریفینگینده وئردیگی بیاناتدا،
تمل پروبلم (ایرانلا نوکلئر) موقاویله‌نین تامامیله یانلیش ادعا‌لار اوستونده ائدیلمیشدیر. ایران ان باشدا یالان سؤیله‌دی. اونلار دوروست اولمایان آکتورلاردی، بئله‌لیکله، موقاویله دوزگون اولمایان شئی‌لر اوزرینده آپاریلیب. بیزیم ده ایندی بونونلا باغلی بؤیوک بیر پروبلمیمیز وار." شکلینده دانیشدی.
ایرانین نوکلئر گوجونون، موقاویله‌نین کئچیریلدیگی دؤورده ایفاده ائدیلدیگین‌دن داها ایره‌لی سویه‌ده اولدوغونو ساوونان سندرز،
اگر موقاویله ایندیکی حالی ایله داوام ائدرسه 7 ایل عرضینده ایران چوخ داها یوکسک بیر سویه‌یه چاتا‌جاق." ایفاده‌سینی ایستیفاده ائتدی.
آمریکانین ان بؤیوک سهوی‌نین ان باشدا بو جور بیر موقاویله‌یه ایمضا آتماسی اولدوغونو ایفاده ائدن سندرز، دونالد ترامپ دولتی‌نین بو سهوی دوزلتمک اوچون چابا گؤستردیگینی بیلدیریب.
دیگر طرف‌دن، سندرز، ایسرائیلین بازار ارته‌سی آخشامی آچیقلادیغی سندلرله باغلی اوّل آمریکا دولتی ایله موذاکیره ائتدیگینی آچیقلاییب.
ایسرائیل باش ناظیری بنیامین نتانیاهو، ایسرائیل کشفیاتی‌نین ایرانین نوکلئر سیلاحی اوره‌تمک اوچون گیزلی بیر پروقرام اوستونده ایشلدیگینه دایر دلیل‌لره چاتدیغینی ادعا ائتمیشدی.
نتانیاهو، ایسرائیل کشفیاتی‌نین "ایران نوکلئر پروقرامی حاقیندا 183 سی. دی‌ده دوسیالانمیش 55 مین صحیفه گیزلی معلوماتا" چاتدیغینی آچیقلامیشدی.
